Ռուս-թրքական պատերազմին եւ Բեռլինի համաձայնագրին հետեւող եռուն ժամանակաշրջանում Փորթուգալյանը սկսում է երիտասարդության շրջանում տարածել ազգային-ազատագրական պայքարի վերաբերյալ իր գաղափարները: Սակայն Վարժապետանոցը փակվում է, բայց Փորթուգալյանը ձեռնամուխ է լինում Վանի Կեդրոնական վարժարանի հիմնմանը: Այս շրջանում է, որ Օսմանյան կառավարությունը երկրից աքսորում է Փորթուգալյանին, վերջինս հաստատվում է Մարսելում: Այստեղ 1885թ.-ին հիմնում է «Արմենիա» թերթը, որի գաղափարական հենքի վրա էլ կազմավորվում է «Արմենական» կուսակցությունը: Կուսակցության գաղափարական գործունեությանն էլ իր թերթն ու գրիչն է ծառայեցնում Փորթուգալյանը։ Թերթը եվրոպական միջավայրում հայ ազատագրական պայքարի գաղափարախոսությունը տարածելով, Եվրոպայի հայության և եվրոպական հասարակությունները միմյանց կամրջելով, նոր մակարդակի բարձրացրեց հայ քաղաքական միտքը: